Chairman by Chef Man ร้านอาหารจีนสไตล์ฮ่องกง ร้านลูกของเครือ Chef Man ที่เน้นอาหารจานเดียว ทานได้รวดเร็วแล้วก็ประหยัดครับ อาหารจีนของทางร้านนั้นเป็นอาหารสไตล์ฮ่องกง ที่ยังคงมีเมนูซาลาเปาลาวาเป็นจุดขายของทางร้านเหมือนเดิม จะทานเมนูไหนๆก็สามารถสั่งซาลาเปาลาวามาทานเพิ่มเติมได้ด้วยเช่นกันครับ

ผมมาเดินหาอะไรทานในห้างเอมควอเทียร์แล้วก็พบกับร้านนี้ที่ได้มีการ rebrand ตัวเองจากร้าน Chefman Express มา ร้านตกแต่งได้สวยสไตล์ฮ่องกงครับ อาหารของทางร้านที่ผมสั่งมาทานนั้นก็เป็นเมนูที่เน้นจานเดียวจริงๆ รสชาติถือว่าอร่อยใช้ได้ ผมชอบชาเย็นของทางร้านมากกว่าอาหารอีกครับ ราคาก็ถือว่าว่าแรงแต่ไม่มากเท่าเชฟแมน ซึ่งก็ถือว่าโอเคเลยทีเดียวครับ 

[วิธีการเดินทาง]
ร้านนี้ตั้งอยู่ที่ชั้น B ของห้าง EmQuartier ในฝั่ง Glass Quartier ครับ ร้านอยู่ติดกับร้าน Eat Rice & Noodle วิธีการเดินทางมายังร้านนี้นั้นสามารถมาได้สะดวกๆด้วยรถไฟฟ้า BTS ลงที่สถานีพร้อมพงษ์แล้วก็เดินทางเชื่อมเข้าห้างมาได้เลยครับ ฝั่ง Glass Quartier นั้นก็คือตึกฝั่งขวาของทางห้างนั่นเองครับ

[บรรยากาศ/การบริการ]
ร้านนี้เป็นร้านเล็กๆจุลูกค้าได้ไม่มากเท่าไร แต่ทางร้านตกแต่งด้านในได้ฮ่องกงจ๋ามากๆ มีการนำสถานที่ old town ของฮ่องกงมาประดับผนังร้าน ทำให้ดูสวยงามน่าถ่ายรูประหว่างนั่งทานครับ ด้วยความที่ร้านอาหารในชั้นนี้มันไม่ได้เป็นร้านจริงๆ แถมที่นั่งยังไม่เยอะ คนที่ได้นั่งแถวหน้าร้านอาจจะไม่ค่อยมีความเป็นส่วนตัวสักเท่าไร เนื่องจากคนพลุกพล่านเดินผ่านไปมาตลอด ลูกค้าถือว่าค่อนข้างเยอะครับสำหรับช่วงเย็นวันธรรมดาที่ผมไปทาน

การบริการของพนักงานนั้นก็ถือว่าทำได้มาตรฐานครับ เข้ามาในร้านพนักงานก็มารับออเดอร์อย่างรวดเร็วก่อนที่จะไปสั่งให้ครัวทำออกมา อาหารออกมาเสิร์ฟใช้เวลาไม่นานครับ แต่หลังจากวางอาหารลง พนักงานก็ไม่มาสนใจพวกผมอีกเลยครับ ฮ่าๆ

[รสชาติอาหาร/ความคุ้มค่า]
ร้านนี้เป็นร้านอาหารจีนสไตล์ฮ่องกงที่เน้นเมนูเป็นอาหารจานเดียว กินง่าย สะดวก และรวดเร็ว รสชาตินั้นก็ถือว่าอร่อยพอใช้ได้เลยครับ

ข้าวหมูแดงไข่ดาว (180 บาท)
- เมนูนี้เป็นข้าวหน้าหมูแดงโปะมาด้วยไข่ดาวมิดชิด เสิร์ฟมาพร้อมผักคะน้าจีน หมูแดงของทางร้านเป็นหมูแดงไร้มัน แต่ถึงจะไร้มันเนื้อก็นุ่มอร่อยครับ ไข่ดาวเป็นไข่ดาวไม่สุก เยิ้มๆอร่อยๆ ข้าวของทางร้านนุ่มอร่อย น้ำราดหมูแดงก็ช่วยทำให้ความอร่อยของเมนูนี้เพิ่มขึ้นมาอีกด้วยครับ (3/5)

เฟรนช์โทสต์ไส้ไหล (140 บาท)
- เคยลองทานซาลาเปาลาวาไส้ไหลของทางร้านมาหลายที วันนี้เห็นเมนูนี้เลยอยากลองสั่งทานดูบ้าง เฟรนช์โทสต์ของทางร้านนั้นไส้ไหลจริงๆครับ แต่ต้องตัดลงไปลึกมากกว่าจะไหลออกมา แถมยังไหลออกมาแค่แบบกระปริดกระปรอยเท่านั้นครับ ไส้ไข่เค็มอร่อยสมชื่อเชฟแมนอยู่แล้ว แต่เฟรนช์โทสต์นั้นยังถือว่าค่อนข้างธรรมดาๆไปหน่อยครับ (3/5)

ฮ่องกงมิลค์ที (90 บาท)
- เมนูนี้ชอบที่สุดในวันนี้ครับ เคยทานชานมที่ฮ่องกงแล้วอร่อยยังไง ที่ร้านทำได้เหมือนเป๊ะครับ หวานกำลังดี เข้มข้นหอมกลิ่นชา เป็นเมนูเดียวที่ทานเสร็จแล้วอยากจะเบิ้ลขึ้นมาเลยทันทีครับ (5/5)

โดยรวมแล้วถือว่าอาหารนั้นอยู่ในระดับที่รับได้ครับ ถ้าอยากจะมาทานในวันเร่งรีบหรือทานเล่นๆไม่คิดอะไรมากก็ถือว่า